Флашкарта
Флашкартата  или мини карта за памет () e вид компактен и преносим електронен носител на електронна информация, и който използва флашпамет ().

Използва се в почти всички видове цифрови фотоапарати, както и в много други електронни устройства. Съществуват редица модели флашкарти, като някои от тях са взаимозаменяеми, но повечето – не.

По физически размер коя да е флашкарта обикновено е по-малка от стандартна кредитна карта.

Капацитетът, измерван в мегабайти, вече достига няколко гигабайта.

Физическият принцип на работа е подобен на тази на EEPROM.

Записващите и изтриващи напрежения при флашкартите са (най-често) 5, 3,3 и 2,5 V, а информацията в тях може да се презаписва многократно (приблизително до 1 000 000 пъти).

Видове 
Най-разпространените видове флашкарти са:
 PC-card [PCMCIA]
 Compact-Flash (тип I и II) [CF-1, CF-2]
 Smart Media [SM]
 Multi-Media [MMC]
 Secure Digital [SD], miniSD [miniSD], microSD [µSD]
 Memory Stick [MS], Memory Stick Duo [MS Duo], Memory Stick Micro M2 [??]
 xD-Picture Card [xD]

През 2011 г. е създадена и първата водонепроницаема карта памет.

Източници 

Компютърна памет
Носители на информация